Yerusalemu wakuchanya mweniyo ndi nyinafwi, ndi mwanangwa (26)
4 Sonu nditikukambiyani kuti asani wakuhara weche munamana, wapambana cha ndi kapolu chinanga kuti iyu ndi mweneku wa vinthu vosi.2 Kweni waja pasi pa alongozgi ndi akuwonere mpaka po yakwaniya nyengu yo awisi akusankhiya limu.3 Mwakuyanana ŵaka, nasi po tenga anamana tenga akapolu a fundu zipusu zo charu chitende.+4 Kweni nyengu yati yakwana, Chiuta wangutuma Mwana waki, mweniyo wangubalika ndi munthukazi+ kweniso yo wenga pasi pa dangu,+5 kuti wawombo ŵanthu wo ŵenga pasi pa dangu mwakuchita kuŵagula,+ ndi chilatu chakuti tisambuki ŵana ŵaki.+6 Sonu chifukwa chakuti ndimwi ŵana ŵaki, Chiuta watuma mzimu+ wa Mwana waki mumtima mwidu+ ndipu udaniriza kuti, “Abba,* Ada!”+7 Mwaviyo, ndimwi so akapolu cha, kweni ndimwi ŵana. Ndipu asani mwe ŵana, ndikuti so mwe akuhara kuporote mwaku Chiuta.+8 Chinanga kuti ve viyo, pa nyengu yo mwalekanga kuziŵa Chiuta, mwenga akapolu aku wo mbachiuta nadi cha.9 Kweni sonu pakuti mwamuziŵa Chiuta pamwenga kuti mwaziŵika ndi Chiuta, ntchifukwa wuli muwere so ku fundu zipusu, zakulopwa+ ndipuso zambula ntchitu ndipu mukhumba kuja so akapolu a vinthu venivi?+10 Mufwiyapu kusunga mazuŵa, myezi,+ nyengu ndipuso vyaka.11 Nditopa kuti panyaki phamphu langu paku yimwi lingaluta paŵaka.12 Abali, nditikupemphani kuti muje nge ndini, pakuti nani ndenga nge yimwi.+ Mukundinangiyapu kanthu cha.13 Pakuti muziŵa kuti kutama kwangu ndiku kunguchitiska kuti ndikupharazgiyeni uthenga wamampha kakwamba.14 Ndipu chinanga kuti nthenda yangu yenga chiyesu kwaku yimwi, mungundinyozapu cha pamwenga kuchita nani unyakazi;* kweni mungundilonde nge mungelu waku Chiuta, pamwenga nge Khristu Yesu.15 Le pani likondwa liya mwenga nalu? Pakuti nditikusimikiziyani kuti asani venga vamachitika, mwatingi mukolowongi masu nginu ndi kundipaska.+16 Sonu kumbi ndaja murwani winu chifukwa chakuti nditikukambiyani uneneska?17 Yiwu akhumbisiska kuti akukopeni, kweni ndi chilatu chamampha cha. Akhumba kuti mutinkhani ndi ini, kuti muŵalondo mwambula kusuzga.18 Kweni vituŵa umampha nyengu zosi kuti munthu wakupenjeningi ndi chilatu chamampha, ndipu watenere kuchita venivi pa nyengu yo mwe ndi ini pe cha19 mwaŵana ŵangu.+ Chifukwa chaku yimwi ndituvwa so urwirwi wa pakubala mpaka po Khristu wapangikiya* mwaku yimwi.20 Ndakhumbanga kuti mphanyi sonu ndenga namwi ndi kukamba namwi mu nthowa yinyaki, chifukwa mwandimala zeru.21 Andikambiyeni, yimwi mukhumba kuja pasi pa dangu, Kumbi Dangu* mutilivwa cha?22 Mwakuyeruzgiyapu, kukulembeka kuti Abrahamu wenga ndi ŵana ŵaŵi, munyaki wangubaliya pa kapolu munthukazi,+ penipo munyaki wangubaliya pa munthukazi yo wenga mwanangwa.+23 Kweni yo wangubalikiya pa munthukazi yo wenga kapolu, wanguwaku nge mo ŵana wosi awiya,*+ penipo yo wangubalikiya pa munthukazi yo wenga mwanangwa, wanguwaku mwa layizgu.+24 Vinthu venivi tingavito nge nkhani yakumiya vinthu vinyaki; pakuti anthukazi ŵenaŵa amiya mapanganu ngaŵi, limoza nda pa Phiri la Sinayi,+ lenilo libala ŵana wo mbakapolu ndipu phanganu lenili ndi Hagara.25 Sonu Hagara wamiya Sinayi,+ phiri la ku Arebiya ndipu mazuŵa nganu wayanana ndi Yerusalemu, pakuti we mu ukapolu limoza ndi ŵana ŵaki.26 Kweni Yerusalemu wakuchanya ndi mwanangwa ndipu iyu ndiyu nyinafwi.27 Pakuti kukulembeka kuti: “Kondwa yiwi munthukazi muchumba, yiwi wambula kubala, daniriza mwakukondwa wamunthukazi yiwi wechendavwepu urwirwi wa pakubala, pakuti ŵana a munthukazi wakujowoleka mbanandi ukongwa kuluska ŵana a munthukazi yo we ndi munthulumi.”+28 Sonu yimwi abali, mwe ŵana a layizgu nge mo wenge Isaki.+29 Kweni nge mo venge pa nyengu yeniyo, kuti mwana yo wanguwaku nge mo ŵana wosi awiya* wangwamba kutombozga mwana yo wanguwaku mwa mzimu,+ ndimu so viliri sonu.+30 Kweni kumbi lemba likambanji? “Dikisani kapolu munthukazi limoza ndi mwana waki, pakuti mwana wa kapolu munthukazi wangahariya limoza cha ndi mwana wa munthukazi mwanangwa.”+31 Mwaviyo abali, isi te ŵana a kapolu munthukazi cha, kweni a munthukazi mwanangwa.
Mazu Ngam'mphata
^ Yanga ndi mazu nga Chiheberi pamwenga nga Chiaramu ngo ngang’anamuwa kuti, “Ada ŵangu!”
^ Pamwenga kuti, “pamwenga mungundifunyiya mata cha.”
tum_Latn tum_Latn kmb_Latn sag_Latn sna_Latn